Diari Oficial de la Generalitat Valenciana


Sumari del DOGV 8174, del 21-11-2017 (2017/10667)

RESOLUCIÓ de 7 de novembre de 2017, del secretari general de l'Institut Valencià de la Joventut.Generalitat Jove, per la qual es procedeix a la concessió de les ajudes convocades a l'empara de la Resolució de 5 de juny de 2017, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a associacions juvenils i a les entitats prestadores de serveis de la joventut titulars d'escoles d'animació juvenil per a l'any 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8174

Data del DOGV
:   21-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10123


Data del document
:   07-11-2017

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2017, del secretari general de l'Institut Valencià de la Joventut.Generalitat Jove, per la qual es procedeix a la concessió de les ajudes convocades a l'empara de la Resolució de 5 de juny de 2017, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a associacions juvenils i a les entitats prestadores de serveis de la joventut titulars d'escoles d'animació juvenil per a l'any 2017. [2017/10530]  
  
  
Per l'Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 7921, de 21 de novembre de 2016, s'estableixen les bases reguladores de la concessió d'ajudes en matèria de joventut.  
Per la Resolució de 5 de juny de 2017, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 8069, de 23 de juny de 2017, es convoquen les ajudes a associacions juvenils i entitats prestadores de serveis de la joventut titulars d'escoles d'animació juvenil per a l'any 2017.  
De conformitat amb el que estableix l'article 11 de l'annex III de la referida ordre la comissió avaluadora, després de l'estudi i baremació de les sol·licituds presentades, eleva la següent proposta de resolució al secretari general de l'Institut Valencià de la Joventut.Generalitat Jove, en compliment del que disposa la base abans citada, i d'aquesta manera resolc:  
  
Primer  
Concedir, a les entitats que s'indiquen en l'annex I, les quantitats que s'hi expressen, amb càrrec a la línia de subvenció SE0000025 del pressupost de l'Institut Valencià de la Joventut.Generalitat Jove per a 2017, en concepte d'ajuda per al desenvolupament dels seus programes anuals d'activitats durant l'any 2017, per un import global màxim de 20.000 euros.  
  
Segon  
Inadmetre la sol·licitud d'ajuda de l'entitat indicada en l'annex II, per ser-li aplicable el que disposa l'article 2.2 de l'annex III de l'ordre ja citada, i en virtut del qual no podran ser beneficiàries de les ajudes les entitats que presten aquest tipus de servei formatiu a ajuntaments.  
  
  
Tercer  
La realització de les accions formatives per a les quals s'haja concedit l'ajuda es justificarà d'acord amb l'article 10 de l'esmentada resolució, per mitjà de la presentació de la documentació següent:  
a) Memòria justificativa, segons l'annex VI per cada una de les accions formatives subvencionades. La memòria haurà de descriure l'execució d'aquestes, detallarà almenys el nombre de destinataris disgregats per edat i sexe, el grau de compliment dels objectius proposats, annex fotogràfic, i totes les altres dades que es consideren de rellevància.  
b) Factures originals i còpies per a ser confrontades per la unitat de registre de l'òrgan competent, corresponents a les despeses corrents derivades de les accions formatives subvencionades i pel total de l'import justificat, així com la documentació acreditativa del seu pagament. Les dites factures hauran de complir els requisits establits per la normativa vigent.  
Queden excloses d'aquestes despeses les generals de manutenció i restauració, excepte les despeses de restauració implícites en l'estada en albergs, residències, campaments etc., en què les entitats organitzen les accions formatives.  
Totes les despeses a justificar s'hauran de correspondre amb els continguts de les accions formatives objecte de subvenció, i haurà de presentar-se una relació d'aquestes segons el model de certificat de l'annex VII.  
c) Detall de les despeses del personal (nòmines, minutes), segons el model de certificat inclòs en l'annex VIII, que haja treballat directament en les accions formatives subvencionades, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
d) Certificat del secretari de l'associació o entitat titular de l'escola en què es farà constar que l'import de la subvenció està registrat com a ingrés previst dins de la seua comptabilitat per a l'any 2017, amb el vistiplau del representant legal d'aquesta (annex IX).  
Per a fer efectiu el pagament de les ajudes concedides, les entitats beneficiàries hauran d'aportar les dades bancàries en què se sol·licita que es faça l'ingrés de la subvenció.  
Les accions formatives es referiran al període comprés entre l'1 d'octubre de 2016 i el 30 de setembre de 2017.  
El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de l'exercici a què s'aplica la subvenció, ambdós inclosos. Si el termini comprés entre l'endemà del dia en què tinga lloc la notificació de la resolució de concessió i el dia 30 de novembre és inferior a 10 dies hàbils, la data final del termini es prorrogarà automàticament fins el dia en què es complisquen 10 dies hàbils, comptadors des de l'endemà de la notificació de la resolució de concessió.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que dicta la present resolució, en el termini d'un mes comptat des de l'endemà de la notificació, o bé, directament, recurs contenciós administratiu davant dels jutjats contenciosos administratius en el termini de dos mesos comptats des de l'endemà de la seua notificació. Tot de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
  
València, 7 de novembre de 2017.- El secretari autonòmic d'Inclusió i de l'Agència Valenciana d'Igualtat i director general de l'IVAJ.GVA JOVE, p. d. (R 16.07.2015; DOGV 7575, 21.07.2015), el secretari general: Jesús Damián Martí Nadal.  
  
  
  
ANNEX I  
Ajudes concedides  
  
Escoles d'animadors juvenils Exp. NIF Subvenció concedida 2017  
ASOCIACIÓN CULTURAL CUYJU 2/1 J82387673 1.750,00  
JUNIORS MOVIMIENTO DIOCESANO DE VALÈNCIA 2/2 M0665933V 3.786,21  
FEDERACIÓN DE CENTROS JUVENILES DON BOSCO DE LA COMUNITAT VALENCIANA 2/3 T43451365 6.100,00  
FEDERACIÓ D'ESCOLTISME VALENCIÀ - MOVIMIENTO SCOUT CATÓLICO 2/4 D65908693 3.000,00  
SCOUTS VALENCIANS, Federació d'Escoltisme de Castelló, València i Alacant 2/5 L09061211 4.101,72  
CRUZ ROJA ESPAÑOLA - CRUZ ROJA JUVENTUD COMUNITAT VALENCIANA 2/6 R2228145G 1.262,07  
TOTAL 20.000,00  
  
  
A continuació es detallen les activitats formatives subvencionades de cada una de les escoles:  
  
- ASOCIACIÓN CULTURAL CUYJU  
EAJSAC/8/2016/MAT/4  
EAJSAC/8/2016/MAT/6  
EAJSAC/8/2016/MAT/7  
  
- JUNIORS MOVIMIENTO DIOCESANO DE VALÈNCIA  
EAJSAC/9/2016/MAT/1  
EAJSAC/9/2016/MAT/2  
EAJSAC/9/2016/MAT/3  
EAJSAC/9/2016/MAT/4  
EAJSAC/9/2016/MAT/5  
EAJSAC/9/2016/MAT/6  
EAJSAC/9/2016/DAT/1  
EAJSAC/9/2016/FP/1  
  
- FEDERACIÓN DE CENTROS JUVENILES DON BOSCO DE LA COMUNITAT VALENCIANA  
EAJSAC/12/2016/MAT/1  
EAJSAC/12/2016/MAT/2  
EAJSAC/12/2016/MAT/3  
EAJSAC/12/2016/MAT/4  
EAJSAC/12/2016/MAT/5  
EAJSAC/12/2016/MAT/6  
EAJSAC/12/2016/MAT/7  
EAJSAC/12/2016/DAT/3  
EAJSAC/12/2017/FA/1  
  
- FEDERACIÓ D'ESCOLTISME VALENCIÀ - MOVIMIENTO SCOUT CATÓLICO  
EAJSAC/7/2016/MAT/1  
EAJSAC/7/2016 /MAT/2  
EAJSAC/7/2017 /MAT/1  
EAJSAC/7/2016/DAT/1  
EAJSAC/7/2016/FA/1  
  
- SCOUTS VALENCIANS, Federació d'Escoltisme de Castelló, València i Alacant  
EAJSAC/30/2016/MAT/7  
EAJSAC/30/2016/MAT/12  
EAJSAC/30/2016/MAT/9  
  
- CRUZ ROJA ESPAÑOLA - CRUZ ROJA JUVENTUD COMUNITAT VALENCIANA  
EAJSAC/10/2016/MAT/4  
  
  
  
ANNEX II  
Sol·licitud no admesa  
  
Escola animadors juvenils Expedient  
FEDERACIÓN DE CASAS DE LA JUVENTUD COMUNITAT VALENCIANA 2/7